Career Direct: Privaatheidsbeleid
Crown Financial Ministries is verbind tot die beskerming van jou privaatheid en die ontwikkeling van tegnologie wat jou die beste en veiligste aanlyn ervaring bied. Hierdie Privaatheidsverklaring is van toepassing op die Crown Financial Ministries webwerf met betrekking tot die insameling en gebruik van inligting. Ons Privaatheidsbeleid is daar om jou in te lig oor ons privaatheidspraktyke en beginsels ten opsigte van jou inligting. Deur gebruik van die Crown Financial Ministries webwerf stem jy in tot die inligtingspraktyke wat in hierdie beleid uiteengesit word.
Jou privaatheid is vir ons van die grootste belang. Crown se Privaatheidsbeleid is daar om deursigtigheid ten opsigte van ons privaatheidspraktyke te verseker en ons beginsels bekend te stel sodat jy kan weet hoe die inligting gebruik sal word.
Insameling van jou Persoonlike Inligting
Crown Financial Ministries samel persoonlik identifiseerbare inligting in soos jou e-posadres, naam, huis- of werksadres of telefoonnommers. Om ons diens aan jou deurlopend te verbeter en ons kommunikasie met jou aan te pas om aan jou behoeftes te voldoen mag ons vir ekstra inligting vra soos jou demografie, opmerkings, professionele belangstellings, en kontakvoorkeure.
Daar word ook outomaties inligting oor jou rekenaar se harde- en sagteware ingesamel. Hierdie inligting kan jou IP-adres, soort webblaaier, domeinname, toegangstye en gekoppelde webwerfadresse insluit. Hierdie inligting word deur Crown Financial Ministries gebruik vir dienslewering, om dienskwaliteit te handhaaf, en om algemene statistiek oor die gebruik van die Crown Financial Ministries webwerf te verskaf.
Crown Financial Ministries samel jou persoonlike inligting in en gebruik dit om deur die Crown Financial Ministries webwerf die dienste te bied wat jy aangevra het. Die identiteit van almal wat ons deur hierdie webwerf kontak sal vertroulik behandel word.
Crown Financial Ministries verkoop, verhuur of ruil nooit jou persoonlike inligting aan derde partye nie. Jou persoonlike inligting sal net gedeel word in gevalle waar ons in goedertrou glo dat toegang, gebruik, bewaring of openbaarmaking van die inligting redelik nodig is om:
Aan enige toepaslike wet, regulasie, regsproses of afdwingbare regeringsversoek te voldoen;
Bedrog, sekuriteits- of tegniese kwessies te ontdek, te voorkom of andersins aan te spreek; of
Teen benadeling van die regte, eiendom of veiligheid van Crown Financial Ministries, ons gebruikers of die publiek te beskerm soos deur die wet vereis of toegelaat.
Indien daar enige eksterne derdepartyfiliale op ons webwerf is sal jou donateursinligting nie direk met hulle gedeel word nie. Crown Financial Ministries respekteer jou privaatheid en ag dit belangrik. As jy bereid is om jou inligting te deel mag ons dalk soms 'n opsionele intekengeleentheid op ons webwerf bied waar jy kan kies om jou inligting te deel. Jou persoonlike inligting sal nie sonder jou toestemming na 'n derde party oorgedra word nie.
Crown Financial Ministries kan inligting met betroubare medewerkers deel om e-pos aan jou te stuur, kliëntediens te verskaf, of aflewerings te reël. Alle sodanige derde partye word deur regsdokumente verbied om jou persoonlike inligting te gebruik buiten die verskaffing van hierdie dienste aan Crown Financial Ministries, en hulle word vereis om die vertroulikheid van jou inligting te handhaaf.